บ้านบางแคร์ 
ละครแทรกสด มาร็องดู เธียเตอร์ พัฒนาบทโดยคณะนักแสดง ซึ่งมีชื่อดังนี้

คณะนักแสดง

…………………….

ตัวละคร

ม๊า  ผู้หญิงเชื้อสายจีนอายุประมาณ xx 
อาซิม
อาหง
อาตี๋
แฟนอาตี๋ 

……………….

เอื้อมหยิบภาพ โอ้ย โอ้ย

เปิดหน้าต่าง

อาป๊าหรือเป็นยังไงบ้าง สบายดีไหม ส่วนอั้วกับลูก ๆ สบายดีนะ อ่า ต้นทับทิมที่ลื้อปลูกเอาไว้อ่ะ ตอนนี้ก็มีร่ม มีเงา สูงใหญ่ ให้อั๊วกับลูกได้เก็บกินผลมันทุกปีทุกปีเลย  อีกหน่อยนะลูกลูกของอาตี๋อ่ะจะได้มีที่ไว้วิ่งเล่นในสวนของลื้อนะ อั้วคิดถึงลื้อจังเลย
วันนี้ลูกลูกของเราทุกคนเค้าจะมากินข้าวที่บ้านนะ เดี๋ยวอั้วะส่าจะไปเตรียมตั้งโต๊ะให้ลูก ๆ ก่อนนะ 

ผ้าหล่น เจ็บหลัง อัยย่ะ

จัดจาน

ม้า หวัดดี แล้วทำอะไรอยู่อะ
กำลังจัดโต๊ะ
มามาให้อั้วะช่วย 
ไม่เป็นไร ๆ 
มาม้า ม้าก็รู้ว่าอั้วะเป็นคนทำอะไรเร็ว ปล่อยให้ม้าทำนะ กว่าจะเสร็จนะโน่นเลยมื้อเย็นพอดี
นี่ เห็นมั้ย แปปเดียวก็เสร็จ

ม้าสลับที่จาน

เออ ม้า อั้วะมีข่าวดีมาบอกม้าด้วยนะ ตอนนี้ที่ร้านของอั้วะกับอาชัย (ม้าจิก, ปล่อย) กำลังไปได้สวยเลยนะ อาชัยเขาดูแลลูกค้าดีอะ ลูกค้าก็เลยเยอะ ตอนนี้นะกำลังจะขยายออกเป็นสองคูหาแล้วนะ

ช็อต แบทเทิ้ล

เจ้เชอรี่	อาซิมเป็นยังไงบ้าง 

อาซิม	ก็ดีนะคือแบบตอนนี้ที่ร้านอ่ะยอดขายกำลังไปได้สวยเลยก็วางแผนว่าจะขยายร้านกันอยู่อ่ะ

จ	เออดีแล้วตาบุญล้อม

ซ	บุญชัยค่ะ

จ	เออนั่นแหละแฟนเธออ่ะไม่มาด้วยกันหรอ

ซ	เฮียเขามาส่งแล้วก็วนรถไปบิ๊กซีและ ก็รู้อยู่นี่ว่าม้าไม่ค่อยชอบ

จ	ก็บอกแล้วว่าม๊าไม่ชอบคนไทย ยังจะไปเอาอีก

ซ	เรื่องนี้อีกแล้วนะเจ้

จ	ตอนนั้นติดต่ออาเสี่ยร้านของทองให้ นั่งขายทองสบายๆก็ไม่เอา

ซ	ก็ดีกว่าเจ้ด้วยกันน่ะควงเสี่ยคนนั้นทีคนนู้นที เปลี่ยนไม่ซ้ำหน้าแบบนี้ถึงได้ต้องไปอยู่คอนโดไง 
ระวังเถอะอย่าให้รถไฟชนกันรึกันเนอะ 

จ	ฉันจัดการได้น่ะ ไม่ต้องมายุ่งหรอก 

	นั่นใช้กระเป๋าอะไรอ่ะ 

ซ	ทำไมล่ะ เกี่ยวอะไรด้วย

จ	กระเป๋าอะไรก็ไม่รู้โทร้มโทรม ดูแต่งตัวสิ อย่างกับป้าน่ะ เออนี่ถ้าอยากได้กระเป๋าแบรนด์เนม
อย่างhermesอะไรอย่างนี้นะ เดี๋ยวตอนไปบินไฟลท์ยุโรปจะดูให้ไม่ต้องเกรงใจ

(อาตี๋กลับมา)

ม๊า	อาาา กินข้าว ๆ ม๊ากับอาตี่มาแล้ว กินข้าวกัน ๆ 

อาอันนี้ของโปรดอาตี๋  กินเยอะ ๆ นะ

อันนี้ของโปรดอาเชอรี่

จ	อุ้ย ไม่เอาอ่ะ มันเยอะจะตาย เด๋วนี้อั๊วะกินคลีน 
ม	หา ลื้อกินตีน !

จ	กินคลีน ! 

ม	ให้อาซิมกินรึกันอันนี้ (ยื่นจานให้อาซิม)

(ม๊าช่วยรับจานจากมืออาเจ๊ แล้วส่งให้อาซิม) 

อ่ะ อาซิม กินของอาเจ๊ซะนะ 

จ	อั้วะไปเอาของที่รถก่อนนะ
 
ซ	เออ ม๊าขาเป็นไงบ้างแล้วอ่ะ ที่ล้มเดือนที่แล้วอะ

ม	เออน่าาา ม๊าเดินได้สบายแล้ว

(อาซิมส่งสายตาถามอาตี๋ อาตี๋ส่ายหน้าตอบ) 

ซ	หรอออ แต่ซิมว่าม๊าไปให้หมอตรวจดูหน่อยไม่ดีกว่าหรอ ไปเช็คดูอีกรอบไง จะได้แน่ใจว่าหายดี
จริงรึเปล่า ถ้าเกิดเป็นอะไรขึ้นอย่างเงี่ยะ จะทำยังไง

(โครม เจ๊กลับมา วางหม้อบนโต๊ะเสียงดัง)

จ	อ้าว หม้อใหม่ไง

ม	หม้ออะไรหนะ

จ	ก็เอามาแทนอันเก่าที่ม๊าทำไหม้ 

ม	ใคร ใครบอกลื้อว่าม๊าทำหม้อไหม้

จ	อั๊วะมีสายรึกันหนะม๊า

(อาตี๋ลุก)

จ	เนี่ยะ ม๊าชอบทำกับข้าวทิ้งไว้แล้วไม่ปิดแก๊ส ถ้าวันหนึ่งบ้านไฟไหม้ขึ้นมาจะทำยังไง

ม	ลื้อซี่ซั่วต้ะ   

อาตี๋	(อาตี๋เอาหม้อไหม้มาวางบนโต๊ะ) นี่ไงม๊า

จ	นี่ไง

ม	อ้าว อาตี๋ ทำไมลื้อไปเอาหม้อดำดำมาวางไว้บนโต๊ะอย่างงี้ เนี่ยะ โต๊ะม๊าเลอะหมดแล้ว เอาไป
เก็บเอาไปเก็บ 

(อาตี๋เดินเอาหม้อเก่าไปเก็บ)

ม	อ่า เอาหม้อใหม่ไปเก็บด้วย (ม๊าหยิบหม้อใหม่ส่งให้ตี๋) 

อ่ะ มามามา กินกินกิน กินข้าวกันดีกว่า

จ	นี่ม๊า เกิดทำกับข้าวเปิดแก๊สทิ้งไว้ ไม่มีใครอยู่บ้าน แล้วไฟไหม้บ้านขึ้นมาจะทำยังไง แล้วเดือนที่
แล้วม๊าเพิ่งจะล้มไปเจ็บขาไม่ใช่หรอ ม๊าจะดูแลตัวเองได้หรอ 

เนี่ย อั๊วเลยไปดูที่มาให้และ

(กางโปรชัวร์) โครงการสวางคนิเวสน์ ดูสิเป็นคอนโดที่น่าอยู่มากเลยนะม๊าเห็นม่ะ 

ซ	บ้านสวางคนิเวสน์ นั่นมันบ้านพักคนชราไม่ใช่หรอ 

จ	Community condo ยะ 

เนี่ยม๊า ห้องนี้มันสะดวกสบาย หรูหรากว้างขวางมากเลยนะ ดูสิ ของใช้ครบครัน เครื่องอำนวยความสะดวกเต็มไปหมด เตียงนอนเนี่ยนะ นอนแล้วไม่ปวดหลัง หมอนรองคอแบบอย่างดี มีเครื่องวัดความดันด้วยม๊า มีสระว่ายน้ำ มีหมอพยาบาลดูแล 24 ชม. ม๊าจะไม่เหงา 

ซ	ต่อให้มีคนดูแล 24 ชม.ยังไง ก็ยังเป็นคนนอก มันจะเหมือนคนในครอบครัวดูแลกันเองได้ยังไง

จ	(ทุบโต๊ะ) เธอจะดูแลได้หรอ เธอกับอีตา…….เนี่ยนะ

ซ	ก้ดีกว่าเจ้รึกัน จะพาม๊าไปอยู่บ้านพักคนชรา คิดได้ไง 

จ	พูดอย่างนี้หมายความว่าไง

ซ	ยังจะมีหน้ามาถามอีก

ต	(อาตี๋เข้ามา) โอ้ย มือถือ หาอยู่ตั้งนานแหนะ กว่าจะเจอ ม๊าหนะ ลืมไว้ในตู้เย็น

(มองอาเจ้สองคน) อ้าว พวกเจ้ยืนทำอะไรกันหนะ

(เจ้สองคนนั่งพร้อมกัน)

จ	เออ มันมาก็ดีแล้ว แล้วเนี่ยอีกหน่อยอาตี๋มันจะไม่อยู่แล้ว แล้วม๊าจะทำยังไง

ม	ใคร ใครจะไม่อยู่

จ	ก็อาตี๋นี่ไง … ถามมันเองรึกัน 

ม	อาตี๋ ลื้อจะไปไหนอ่ะ

ต	ม๊า ตี๋ได้ทุนไปเรียนต่อต่างประเทศหนะ 

ม	ม๊าไม่เห็นรู้เรื่องนี้เลยอะ

(มองหน้าลูก)

ต	เขาก็เพิ่งประกาศผลไปไม่นานอ่ะม๊า

ม	แล้วลื้อจะไปนานเท่าไหร่

ต	ถ้ารวมใช้ทุนด้วย มันก็ประมาณ 4 ปีหน่ะม๊า

จ	4 ปี เลื่อนไปก่อนไม่ได้หรออาตี๋

แฟนตี๋	เลื่อนไปก่อน!?

ต	ใช่ ม๊าไม่มีใครอยู่ด้วยเลย เลื่อนไปก่อนได้มั้ย

ฟ	ตี๋ นี่เธอจะบ้าหรอ ทุนหน่ะเขาแย่งกันสมัคร เขาแย่งกันสอบ แล้วมันมีวันหมดอายุด้วยนะ แล้ว
หว่าเธอจะได้ทุนนี่มา ฉันต้องเสียเวลาไปมากมายแค่ไหนเธอรู้มั้ย ตี๋ เธอนี่มัน… 

ฟ	ตี๋ เอางี้มั้ย แป้งว่าตี๋น่าจะลองไปพูดกับที่บ้านอีกสักครั้งนึง ดีกว่ามั้ย เพราะว่าตอนนี้ตี๋เองก็อายุ
เกือบจะสามสิบแล้วนะ ถ้าตี๋ต้องเลื่อนออกไปอีก กว่าตี๋จะเรียน กว่าจะสอบกลับมา กว่าจะได้
ทำงาน ไม่ปาไปอายุ 40 หรอ กว่าจะได้ทำงานนะ หัวคงหงอกตายก่อนหนะ แล้วเมื่อไหร่เราจะได้แต่งงานกันหนะตี๋ (กอด) จริงมั้ย

ต	คงไม่ได้อ่ะม๊า   

ม	แล้วเมื่อไหร่ม๊าจะได้อุ้มหลาน 
            แล้วม๊าจะอยู่กับใคร

ซ	(ซิมรีบลุกไปยืนข้างม๊า) ม๊า ม๊าย้ายมาอยู่กับซิมนะ ซิมจะดูแลม๊าเป็นอย่างดีเลย ซิมจะสร้างห้อง
ใหม่อย่างดีเลยม๊า สิ่งอำนวยความสะดวกอะไรที่ม๊าอยากได้นะ ซิมจะจัดให้ทุกอย่างเลย รับรอง
ว่าของครบสะดวกสบายแน่นอน ยังไงหนะ มีพวกเรากันเองเป็นคนดูแลยังไงก็ดีกว่านะม๊า ม๊ามา
อยู่กับซิมดีกว่านะ

จ	อันนี้ดีกว่านะม๊า ที่นี่ดีมากเลยนะม๊า และก็ไม่ใช่ใครจะเข้าไปอยู่ได้ง่าย ๆ นะ พวกไฮโซๆ เขา
อยากไปอยู่ก็อยู่ไม่ได้ อั๊วะอุตส่าหไปวิ่งเต้นผู้ใหญ่มาเลยนะ

ซ	ผู้ใหญ่ !

จ	ทำไม 

เนี่ยเห็นมั้ย ห้องนี้เป็นห้องที่ดีที่สุดแล้วที่อั้วะได้มา ถ้าม๊าไม่รีบตัดสินใจ เขาจะปล่อยให้คนอื่น
แล้วนะ 

(ม๊ามองหน้าแต่ละคน)

จบ.